# Gavi (futbolista)

Pablo Martín Páez Gavira, més conegut com a Gavi (Los Palacios y Villafranca, 5 d'agost de 2004), és un futbolista sevillà que juga com a migcampista al Barça, club al qual va arribar amb 11 anys. Quan va debutar-hi amb el primer equip, el 29 d'agost del 2021, va esdevenir el quart més jove a fer-ho amb 17 anys i 24 dies, 38 dies més tard era el debutant més jove en la història de la selecció espanyola absoluta. El 2022, va guanyar el Golden Boy i va rebre el Trofeu Kopa, de banda de France Football durant la cerimònia del Ballon d'Or 2022.

## Carrera de club
### Primers anys

Gavi va néixer a Los Palacios y Villafranca, Andalusia. Va començar la seva carrera a La Liara Balompié, club de la seva localitat natal, on va estar dos anys, entre 2010 i 2012. D'aquí va passar al planter del Reial Betis, on va estar dues temporades. Va marcar 95 gols amb l'equip aleví del Real Betis.

### FC Barcelona
#### Carrera juvenil

Després de marcar 96 gols amb l'equip aleví del Reial Betis, Gavi va ser seguit pels principals equips espanyols, com el Vila-real CF, el Reial Madrid i l'Atlètic de Madrid. El 2015, amb 11 anys, va fitxar pel FC Barcelona.
El setembre de 2020 va signar el seu primer contracte professional amb el club català i va ascendir directament de l'equip sub-16 al sub-19.
Després de les seves bones actuacions amb el planter del Barcelona, Gavi va ser inclòs en la plantilla de pretemporada del primer equip per l'entrenador Ronald Koeman de cara a la temporada 2021-22.

#### Temporada 2021-22

Després de participar en dues ocasions amb l'equip del Barcelona B, la temporada 2020-21, Gavi va ser promogut a la plantilla absoluta per disputar els amistosos de pretemporada amb el primer equip. Després de les seves bones actuacions en les victòries contra el Gimnàstic de Tarragona i el Girona FC, es va informar que Gavi havia avançat el seu company Riqui Puig en la selecció de l'entrenador del Barcelona, Ronald Koeman.
Va continuar amb aquesta bona ratxa en una victòria per 3-0 contra el rival alemany VfB Stuttgart, la qual cosa li va valer que el comparessin amb la llegenda del Barcelona Xavi Hernández. Va debutar amb el primer equip del Barça la tercera jornada de lliga, el 29 d'agost, quan va entrar als darrers minuts en lloc de Sergi Roberto, en un Barça - Getafe CF que acabà en victòria blaugrana per 2-1. En aquest debut es va convertir, amb 17 anys i 24 dies, en el quart jugador més jove de la història a fer-ho amb el primer equip del Barça, 58 dies menys que Messi el 2004, només superat per Vicenç Martínez, Ansu Fati i Bojan Krkic. El 26 de setembre va tornar a ser titular i jugador destacat en la victòria del Barça 3-0 sobre el Llevant UE en la Lliga. El 18 de desembre, ja consolidat en el primer equip, va marcar el seu primer gol en lliga contra l'Elx CF.

#### Temporada 2022-23

El 15 de gener del 2023, Gavi va marcar un gol i va donar dues assistències per ser nomenat home del partit en una victòria per 3-1 sobre el Reial Madrid a la final de la Supercopa d'Espanya. El 31 de gener, un tribunal espanyol va fallar a favor d'acceptar el nou contracte de Gavi amb el Barcelona fins al 2026, signat el setembre de l'any anterior, malgrat l'oposició del president de la Lliga, Javier Tebas, que va argumentar que el nou acord no encaixaria en el límit salarial del club per a aquesta temporada. Aquell mateix dia, el Barcelona va anunciar que Gavi adquiriria el dorsal número 6, que fins llavors havia portat el seu entrenador, Xavi. El 21 de març, una sentència judicial va ordenar la revocació del nou acord, ja que superaria el límit salarial del club, i el retorn a la seva anterior inscripció com a jugador de l'equip filial amb la seva antiga samarreta número 30.
El 20 de juny de 2023, el Barça va aconseguir completar el registre de Gavi a la Lliga com a jugador del primer equip, i posteriorment va ampliar el seu contracte amb el club fins al juny de 2026, que conté una clàusula de rescissió de mil milions d'euros.

## Carrera internacional

Gavi ha representat Espanya en les categories sub-15 i sub-16.
El 30 de setembre del 2021, Gavi va ser convocat per sorpresa pel seleccionador Luis Enrique per a la selecció absoluta d'Espanya. Va debutar a la semifinal de la Lliga de les Nacions de la UEFA contra Itàlia el 6 d'octubre, convertint-se en el futbolista més jove en jugar amb Espanya en la categoria absoluta. A la final contra França el 10 d'octubre, Espanya va patir una derrota per 2-1. El 5 de juny de 2022, va marcar el seu primer gol amb la selecció absoluta a la Lliga de les Nacions a domicili contra la República Txeca, convertint-se en el jugador més jove a marcar representant Espanya en la categoria absoluta.
Gavi va ser convocat per Espanya per a la Copa Mundial de la FIFA Qatar 2022, en què va ser titular en els quatre partits. Amb el seu gol contra Costa Rica al primer partit d'Espanya en el torneig, Gavi es va convertir en el tercer jugador més jove (només darrere de Pelé i Manuel Rosas) a marcar en un partit de la Copa Mundial.
El 19 de novembre de 2023, Gavi va patir una lesió al lligament encreuat anterior del genoll dret durant un partit de classificació per a l'Eurocopa 2024 de la UEFA contra Geòrgia, per la qual cosa es temia que l'obligués a perdre's tant la fase final de l'Eurocopa 2024 com els Jocs Olímpics del 2024 amb Espanya.

## Estil de joc

Graham Hunter, d'ESPN, va qualificar Gavi com un jove jugador molt prometedor el 2021, comparant-lo amb Xavi Hernández i Andrés Iniesta per les seves qualitats com a futbolista, entre les quals destaquen el regat, l'anticipació, la intel·ligència, la visió, la passada, el primer toc, el control de prop, el canvi de ritme i la capacitat de girar ràpidament per sortir d'espais reduïts i iniciar contraatacs. Després de la seva actuació a la victòria d'Espanya sobre Itàlia a la semifinal de la Lliga de les Nacions 2021, el defensa italià Emerson Palmieri va descriure Gavi com un jugador que "té un enorme potencial".

## Estadístiques
### Club

Actualitzat a l'últim partit jugat el 21 de gener de 2025.
Partits i gols per club, temporada i competició :
| Club | Temporada | Lliga | Lliga | Lliga | Copa del Rei | Copa del Rei | Europa | Europa | Altres | Altres | Total | Total |
| Club | Temporada | Divisió | Part. | Gols | Part. | Gols | Part. | Gols | Part. | Gols | Part. | Gols |
| FC Barcelona B | 2020–21 | 2a Divisió B | 2 | 0 | — | — | — | — | — | — | 2 | 0 |
| FC Barcelona B | 2021–22 | 1a Divisió RFEF | 1 | 0 | — | — | — | — | — | — | 1 | 0 |
| FC Barcelona B | Total | Total | 3 | 0 | — | — | — | — | — | — | 3 | 0 |
| FC Barcelona | 2021–22 | La Liga | 34 | 2 | 1 | 0 | 11 | 0 | 1 | 0 | 47 | 2 |
| FC Barcelona | 2022–23 | La Liga | 36 | 2 | 5 | 0 | 6 | 0 | 2 | 1 | 49 | 3 |
| FC Barcelona | 2023–24 | La Liga | 12 | 1 | 0 | 0 | 3 | 1 | 0 | 0 | 15 | 2 |
| FC Barcelona | 2024–25 | La Liga | 11 | 0 | 2 | 1 | 4 | 0 | 2 | 1 | 19 | 2 |
| FC Barcelona | Total | Total | 93 | 5 | 8 | 1 | 24 | 1 | 5 | 2 | 130 | 9 |
| Total carrera | Total carrera | Total carrera | 96 | 5 | 8 | 1 | 24 | 1 | 5 | 2 | 133 | 9 |
* ↑ Sis aparicions en la Lliga de Campions de la UEFA, cinc en la Lliga Europa de la UEFA
* ↑ Aparicions en la Supercopa d'Espanya
* ↑ Appearances in UEFA Champions League

### Internacional

Actualitzat a l'últim partit jugat el 19 de novembre de 2023.
| Selecció | Any | Partits | Gols |
| Espanya | 2021 | 4 | 0 |
| Espanya | 2022 | 13 | 3 |
| Espanya | 2023 | 10 | 2 |
| Total | Total | 27 | 5 |

## Palmarès
#### FC Barcelona

* 2 Supercopes d'Espanya: 2023, 2025
* 1 Lliga espanyola: 2022-23

#### Espanya

* 1 Lliga de les Nacions de la UEFA: 2022-23

#### Individual

* Trofeu Kopa: 2022
* Premi Golden Boy: 2022
* Equip Mundial Juvenil Masculí (Sub20) per la IFFHS: 2022, 2023
* Equip Mundial Juvenil Masculí (sub20) de la UEFA per la IFFHS: 2022, 2023
* Premi Aldo Rovira: 2021-22

## Referències

* ↑ «Camavinga and Gavi fight it out for the Golden Boy Award». Marca, 17-06-2022. [Consulta: 18 juny 2022].
* ↑ Williams, George. «Gavi collects the 'Next Generation' award as the third best young player in the world», 04-04-2022. [Consulta: 18 juny 2022].
* ↑ Hart, Simon. «The Barcelona youngster with undone laces who was 'born' for the big stage» (en anglès), 08-12-2021. [Consulta: 21 març 2023].
* ↑ «"El equipo de Gavi"» (en castellà), 06-09-2021. [Consulta: 21 març 2023].
* ↑ «La Liara reivindica a Gavi: "Era Oliver Atom"» (en castellà), 07-10-2021. [Consulta: 21 març 2023].
* ↑ «A special fixture for Gavi» (en anglès). [Consulta: 21 març 2023].
* ↑ VAVEL.com. «Gavi, el maestro de La Masía» (en castellà), 08-06-2022. [Consulta: 21 març 2023].
* 1 2 Navarro, Alicia. «Gavi, el maestro de La Masía». vavel.com, 04-12-2018. [Consulta: 2 agost 2021].
* ↑ Sanderson, Tom. «FC Barcelona Preseason Has Seen Coach Ronald Koeman Find New ‘Golden Boys'». forbes.com, 30-07-2021. [Consulta: 2 agost 2021].
* ↑ Kulig, Jacek. «Scouting report on Pablo Paez 'Gavi' - the little maestro from La Masia». tribuna.com, 19-05-2020. [Consulta: 2 agost 2021].
* 1 2 3 «Gavi debuta oficialment amb el FC Barcelona». FC Barcelona, 29-08-2021 [Consulta: 31 agost 2021].
* ↑ «Young star Gavi signs new contract with Barcelona». sport.es, 07-09-2020. [Consulta: 2 agost 2021].
* ↑ Soldevila, Adrià. «Gavi: La Masia wonderkid set to be the future of Barcelona's midfield». goal.com, 03-06-2021. [Consulta: 2 agost 2021].
* ↑ Bona, German. «Gavi, puro arte y mucho duende». sport.es, 17-07-2021. [Consulta: 2 agost 2021].
* ↑ Sharma, Rik. «Gavi, Demir & the Barcelona wonderkids impressing Koeman in pre-season». goal.com, 02-08-2021. [Consulta: 2 agost 2021].
* ↑ Martínez, Ferran. «Gavi se creció entre los mayores en su debut». mundodeportivo.com, 22-07-2021. [Consulta: 2 agost 2021].
* ↑ Clark, Gill. «Koeman Prefers Barcelona Teen To Riqui Puig: Report». heavy.com, 27-07-2021. [Consulta: 2 agost 2021].
* ↑ König, Kosta. «16-year-old Barca kid Gavi stuns fans with fantastic performance, gets compared to Xavi». tribuna.com, 02-08-2021. [Consulta: 2 agost 2021].
* ↑ Law, Joshua. «Gavi & a delicate touch that showed he could well be Barcelona’s new Xavi». planetfootball.com, 02-08-2021. [Consulta: 2 agost 2021].
* ↑ «Barcelona vs Getafe summary: score, goals, highlights, LaLiga 2021/22». Diari AS, 29-08-2021 [Consulta: 30 agost 2021].
* ↑ Muñoz Hernández, Raúl «Gavi, més precoç que Messi». betevé, 30-08-2021 [Consulta: 30 agost 2021].
* ↑ Sport. «Nico: Gavi y la fiesta de La Masia» (en castellà), 26-09-2021. [Consulta: 27 setembre 2021].
* ↑ «Gavi se une a la fiesta de los jóvenes con su primer gol», 18-12-2021. [Consulta: 18 desembre 2021].
* ↑ esport3. «Gavi es consagra amb una exhibició colossal a la final de la Supercopa», 15-01-2023. [Consulta: 21 març 2023].
* ↑ «LaLiga ordered to accept Gavi deal at Barca» (en anglès), 31-01-2023. [Consulta: 21 març 2023].
* ↑ «Gavi to wear the number 6 jersey for Barça» (en anglès). [Consulta: 21 març 2023].
* ↑ ; Llorens, Moises«Barcelona to appeal court's decision to reverse Gavi's registration - source». ESPN, 21-03-2023.
* ↑ Ballús, Pol. «Gavi could leave Barcelona for free after court ruling» (en anglès). [Consulta: 27 març 2023].
* ↑ «Dear Gavi, here's why you should join [insert club name on a free transfer]» (en anglès). [Consulta: 27 març 2023].
* ↑ «Barcelona complete Gavi registration with La Liga» (en anglès), 21-06-2023. [Consulta: 22 juny 2023].
* ↑ «Spain beat Italy in Nations League semi» (en anglès). BBC Sport.
* ↑ «How 17-year-old Gavi became Spain's present and future» (en anglès), 08-10-2021. [Consulta: 22 novembre 2023].
* ↑ «France 2-1 Spain (10 Oct, 2021) Game Analysis - ESPN (UK)» (en anglès). [Consulta: 22 novembre 2023].
* ↑ «Gavi es converteix en el golejador més jove de la història de la selecció espanyola». [Consulta: 22 novembre 2023].
* ↑ «Spain at the 2022 World Cup: who is in Luis Enrique's 26-man squad?» (en anglès). Reuters, 29-11-2022.
* ↑ Furniss, Matt. «The Youngest Players to Score at a World Cup» (en anglès), 23-11-2022. [Consulta: 22 novembre 2023].
* ↑ Sanderson, Tom. «FC Barcelona Star Gavi Tears ACL And Is Out For Rest Of Season, AS Reports» (en anglès). [Consulta: 22 novembre 2023].
* ↑ «Prodigious Ansu and Gavi give Barca hope of a brighter future» (en anglès), 28-09-2021. [Consulta: 1r desembre 2022].
* ↑ «How 17-year-old Gavi became Spain's present and future» (en anglès), 08-10-2021. [Consulta: 1r desembre 2022].
* ↑ «Spain - Gavi - Profile with news, career statistics and history - Soccerway». [Consulta: 21 març 2023].
* ↑ Strack-Zimmermann, Benjamin. «Gavi (Player)» (en anglès). [Consulta: 7 juny 2023].
* ↑ «El Barça balla el Madrid a la final de la Supercopa (1-3)». CCMA, 15-01-2023. [Consulta: 15 gener 2023].
* ↑ «Un Barça sublim suma el primer títol de l'era Flick (5-2)». Esport 3, 12-01-2025 [Consulta: 13 gener 2025].
* ↑ «El Barça es proclama campió de lliga en el derbi barceloní i deixa l'Espanyol amb un peu a segona». Vilaweb, 14-05-2023. [Consulta: 20 juny 2023].
* ↑ «Carvajal marca el penal decisiu que dona a Espanya la Lliga de les Nacions». CCMA, 18-01-2023. [Consulta: 3 juny 2024].
* ↑ Allen, William; Reidy, Paul. «Ballon d'Or 2022 live online today: awards, nominees, winners and latest updates from the ceremony» (en anglès), 17-10-2022. [Consulta: 17 octubre 2022].
* ↑ «Il Golden Boy 2022 è Gavi! TUTTI I VIDEO» (en italià), 21-10-2022. [Consulta: 7 juny 2023].
* ↑ «IFFHS MEN'S WORLD YOUTH (U20) TEAM 2022» (en anglès). IFFHS. [Consulta: 21 setembre 2023].
* ↑ «IFFHS MEN'S YOUTH (U20) WORLD TEAM 2023». IFFHS, 05-01-2024. [Consulta: 5 gener 2024].
* ↑ «FFHS MEN'S CONTINENTAL YOUTH (U20) TEAMS 2022 - UEFA» (en anglès). FFHS. [Consulta: 21 setembre 2023].
* ↑ «IFFHS MEN'S YOUTH (U20) UEFA TEAM 2023», 05-02-2024.
* ↑ «Alexia i Gavi reben el premi Aldo Rovira de la temporada 2021/22». [Consulta: 21 setembre 2023].

## Enllaços externs

* Gavi a La Preferente (castellà)
* Gavi a BDFutbol
Gavi amb el Barça - Plantilles de navegació :
FC Barcelona 2021-22
1 Ter Stegen •
2 Dest •
3 Piqué •
4 Araújo •
5  S. Busquets •
6 Puig •
7 Dembélé •
8 Dani Alves •
9 Memphis •
10 Fati •
11 Traoré •
12 Braithwaite •
13 Neto •
14 Nico •
15 Lenglet •
16 Pedri •
17 L. de Jong •
18 Jordi Alba •
19 Ferran Torres •
20 S. Roberto •
21 F. de Jong •
22 Mingueza •
23 Umtiti •
24 Eric Garcia •
30 Gavi •
25 Aubameyang •
Entrenador: Ronald Koeman (J.1-11) · Sergi Barjuan (J.12-13) · Xavi Hernàndez (J.14-38)
FC Barcelona 2022-23
1 Ter Stegen •
4 Araújo •
5  S. Busquets •
6 Gavi •
7 Dembélé •
8 Pedri •
9 Lewandowski •
10 Fati •
11 Ferran Torres •
13 Iñaki Peña •
15 Christensen •
17 Alonso •
18 Jordi Alba •
19 Kessié •
20 S. Roberto •
21 F. de Jong •
22 Raphinha •
23 Koundé •
24 Eric Garcia •
Entrenador: Xavi Hernàndez
FC Barcelona 2023-24
1 Ter Stegen •
2 Cancelo •
3 Balde •
4 Araújo •
5 I.Martínez •
6 Gavi •
7 Ferran Torres •
8 Pedri •
9 Lewandowski •
11 Raphinha •
13 Iñaki Peña •
14 João Félix •
15 Christensen •
16 Fermín •
17 Alonso •
18 Romeu •
19 Roque •
20  S. Roberto •
21 F. de Jong •
22 Gündoğan •
23 Koundé •
27 Lamine Yamal •
Entrenador: Xavi Hernández :
Gavi - Premis i guardons :
Guanyadors del premi Golden Boy
2003: Van der Vaart
2004: Rooney
2005: Messi
2006: Fàbregas
2007: Agüero
2008: Anderson
2009: Pato
2010: Balotelli
2011: Götze
2012: Isco
2013: Pogba
2014: Sterling
2015: Martial
2016: Sanches
2017: Mbappé
2018: De Ligt
2019: João Félix
2020: Haaland
2021: Pedri
2022: Gavi
2023: Bellingham
2024: Yamal
Guanyadors del Trofeu Kopa
2018: Mbappé
2019: De Ligt
2020 no entregat
2021: Pedri
2022: Gavi
2023: Bellingham
2024: Lamine Yamal :